
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 



ΑΘΗΝΑ 

26 ΦΕΒΡΟΥΑΡΙΟΥ 1992 


ΤΕΥΧΟΣ ΠΡΩΤΟ 


ΑΡΙΘΜΟΣ ΦΥΛΛΟΥ 

27 


ΠΕ ΡΙΕΧΟΜΕ ΝΑ 
ΠΡΟΕΔΡΙΚΑ ΔΙΑΤΑΓΜΑΤΑ 

60. Περί Συνθέσεως υπηρεσιών και αρμοδιοτήτων οργάνων 

ΜΤΣ...ι. ·.. 

61. Οργάνωση και λειτουργία της Ένωσης Σωματείων 

Αμειβομένων Καλαθοσφαιριστών (Ε.Σ.Α.Κ.) . 

ΑΠΟΦΑΣΕΙΣ 

Έγκριση Πρωτοκόλλου συνάψεως διπλωματικών Σχέσεων 
μεταξύ της Ελληνικής Δημοκρατίας και της Ουκρα¬ 
νίας. 

ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

Παραχώρηση διαθεσίμων οικοπέδων συνοικισμού Γιαννούλη 
Ν. Έβρου στο Εθνικό Ίδρυμα Υποδοχής και Αποκατά¬ 
στασης Παλιννοστούντων Ομογενών Ελλήνων (Ε.Ι.- 

Υ.Α.Π.Ο.Ε.). 4 

Τροποποίηση της αριθ. 154/4.12.1991 Πράξης του 
Υπουργικού Συμβουλίου «Έγκριση εγκατάστασης νέων 
μονάδων στο Διυλιστήριο της Εταιρείας ΠΕΤΡΟΛΑ 
ΕΛΛΑΣ ΑΕΒΕ στην Ελευσίνα για τον εκσυγχρονισμό 
του» ..'.. 5 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 60 

( 1 ) 

Περί Συνθέσεως υπηρεσιών και αρμοδιοτήτων οργάνων ΜΤΣ. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 
Έχοντας υπόψη: 

α. Το άρθρο 27 του Ν.Δ. 4198/61 (ΦΕΚ 168Α) «Περί τρο- 
ποποιήσεως και συμπληρώσεως της Περί Μ.Τ.Σ. νομοθεσίας και 
κυρώσεως πράξεων Υπουργικού Συμβουλίου». 

β. Τις διατάξεις του άρθρου 24 παρ. 5 του Ν. 1558/85 (ΦΕΚ 
137Α) «Κυβέρνηση και Κυβερνητικά Όργανα». 

γ. Την με αριθ. 620/1991 γνωμοδότηση του Συμβουλίου της 
Επικράτειας, με πρόταση του Υπουργού Προεδρίας της Κυβερνή- 
σεως και των Υπουργών Οικονομικών και Εθνικής Αμύνης, απο¬ 
φασίζουμε: 

Άρθρο 1 

Το Μετοχικό Ταμείο του κατά γην Στρατού, που ιδρύθηκε με 
το Νόμο Σ.Ε/27.4.1867 (ΦΕΚ 21 Α/1867) και μετανομά- 


σθηκε σε Μετοχικό Ταμείο Στρατού με το άρθρο 1 του Π.Δ. της 
15.1.1935 (ΦΕΚ 17Α/1935) το οποίο αποτελεί Νομικό Πρό¬ 
σωπο Δημοσίου Δικαίου υπαγόμενο υπό τον έλεγχο και την επο- 
πτεία του Υπουργού Εθνικής Αμύνης και διοικούμενο υπό του 
κατά τα άρθρα 1 και 2 του Ν.Δ. 2554/53 (ΦΕΚ 230 Α) οριζο- 
^ μένου Διοικητικού Συμβουλίου όπως· αναμορφώθηκε με την υπ’ 
αριθ. Φ. 870/213/738196/24.6.82 (ΦΕΚ 431 Β) κοινή από- 
2 φάση των Υπουργών Εθνικής Αμύνης και Προεδρίας της Κυβέρ¬ 
νησης λειτουργεί από της ισχύος του παρόντος από την στο επό¬ 
μενο άρθρο καθοριζόμενη διάρθρωση των Υπηρεσιών του. 

ΜΕΡΟΣ ΠΡΩΤΟ 
ΔΙΑΡΘΡΩΣΗ ΥΠΗΡΕΣΙΩΝ 
Άρθρο 2 

ΓΕΝΙΚΟΣ ΔΙΕΥΘΥΝΤΗΣ 
ΑΝΑΠΛΗΡΩΤΗΣ ΓΕΝΙΚΟΥ ΔΙΕΥΘΥΝΤΗ 
Στο Γ ενικό Διευθυντή δια του Αναπληρωτή Γ ενικού Διευθυντή 
υπάγονται: 

1. Η Διεύθυνση Επιθεώρησης και Προγραμματισμού, που πε¬ 
ριλαμβάνει τα τμήματα: 

α. Μελετών και Προγραμματισμού, 
β. Ελέγχου, 
γ. Μηχανογράφησης. 

2. Η Διεύθυνση Οικονομικών Υπηρεσιών που περιλαμβάνει τα 
τμήματα: 

α. Κεντρικού Λογιστηρίου, 
β. Κίνησης Κεφαλαίων, 
γ. Συγκέντρωσης Πόρων, 
δ. Ταμείων. 

3. Η Διεύθυνση Περιουσίας, που περιλαμβάνει τα τμήματα: 
α. Εκμετάλλευσης, 
β. Αξιοποίησης Υλικού, 
γ. Δανείων και Κινητών Αξιών. 

4. Η Διεύθυνση Παροχών, που περιλαμβάνει τα τμήματα: 
α. Απονομής Μερισμάτων και Ειδικών Παροχών, 
β. Καταβολής Μερισμάτων και Λοιπών Παροχών, 
γ. Μητρώων. 

5. Το Τμήμα Διοικητικού. 

6. Το Τεχνικό Τμήμα (Κατασκευών και Συντήρησης). 

7. Το Τμήμα Γραμματείας Διοικητικού Συμβουλίου. 

8. Το Γραφείο Νομικής Υπηρεσίας. 

9. Το Γραφείο Υγειονομικής Υπηρεσίας. 

Άρθρο 3 

Με αποφάσεις του Διοικητικού Συμβουλίου κατανέμεται σε 

Γραφεία η καθοριζόμενη αρμοδιότητα κάθε τμήματος. 

Άρθρο 4 

ΓΕΝΙΚΟΣ ΔΙΕΥΘΥΝΤΗΣ 

1. Τη θέση του Γενικού Διευθυντή, που προβλέπεται από τον 
οικείο Πίνακα Οργανώσεως και Υλικών (ΠΟΥ) του ΥΕΘΑ/ 
ΓΕΣ, καταλαμβάνει Ανώτατος ή Συνταγματάρχης σε ενέργεια, ή 
Ανώτατος σε αποστρατεία ανακαλούμενος στην ενέργεια Αξιω¬ 
ματικός του Οικονομικού Σώματος του Στρατού, οριζόμενος με 
απόφαση του ΥΕΘΑ, δημοσιευομένη στην Εφημερίδα της Κυβερ- 
νήσεως, μετά από γνώμη του Ανώτατου Στρατιωτικού Συμβου¬ 
λίου, μεταξύ τριών Αξιωματικών προτεινομένων από το Διοικη¬ 
τικό Συμβούλιο του ΜΤΣ με θητεία οριζομένη στην απόφαση. Σε 
περίπτωση επιλογής αποστράτου Αξιωματικού, ακολουθείται 
στην συνέχεια η προβλεπόμενη από το άρθρο 66 παράγραφος 4 
του Ν.Δ. 1400/73 (ΦΕΚ 114 Α) διαδικασία ανακλήσεώς του, 

2. Ούτος Προϊσταται όλων των υπηρεσιών του Ταμείου ασκών 
την εκ των νόμων και λοιπών διατάξεων προβλεπομένην αρμο¬ 
διότητα. Είναι αμέσως υπεύθυνος έναντι του Διοικητικού Συμ¬ 
βουλίου για την τήρηση των διατάξεων της νομοθεσίας του Τα¬ 
μείου, των αποφάσεων και εντολών του Υπουργού Εθνικής Αμύ- 
νης και των τοιούτων του Διοικητικού Συμβουλίου και για την εύ¬ 
ρυθμη λειτουργία των Υπηρεσιών του Ταμείου. 

Άρθρο 5 

ΑΝΑΠΛΗΡΩΤΗΣ ΓΕΝΙΚΟΥ ΔΙΕΥΘΥΝΤΗ 

1. Τη θέση του Αναπληρωτή Γενικού Διευθυντή, που προβλέ- 
πεται από τον οικείο Πίνακα Οργανώσεως και Υλικών (ΠΟΥ) 
του ΥΕΘΑ/ΓΕΣ, καταλαμβάνει Μόνιμος στην ενέργεια Συνταγ¬ 
ματάρχης του Οικονομικού Σώματος του Στρατού τοποθετούμε¬ 
νος σύμφωνα με τις ισχύουσες διατάξεις περί μεταθέσεων των 
Μονίμων Αξιωματικών του Στρατού. 

2. Είναι.άμεσος βοηθός του Γενικού Διευθυντή. Με εισήγηση 
του Γενικού Διευθυντή και με έγκριση του Διοικητικού Συμβου¬ 
λίου .μπορούν να εκχωρούνται σε αυτόν ορισμένες αρμοδιότητες 
που ανήκουν στο Γενικό Διευθυντή. 

Άρθρο 6 

ΑΡΜΟΔΙΟΤΗΤΕΣ ΔΙΕΥΘΥΝΣΕΩΝ - ΤΜΗΜΑΤΩΝ 
ΑΝΕΞΑΡΤΗΤΩΝ ΓΡΑΦΕΙΩΝ 

Οι αρμοδιότητες των Διευθύνσεων, Τμημάτων και ανεξαρτή¬ 
των Γραφείων καθορίζονται όπως παρακάτω: 

1. Διεύθυνση επιθεώρησης και Προγραμματισμού. 

Αυτή ασκεί τις αρμοδιότητες των ακολούθων Τμημάτων που 
υπάγονται σ’ αυτή. 

α. Τμήμα Μελετών και Προγραμματισμού. 

Στην αρμοδιότητα του Τμήματος αυτού υπάγονται: 

(1) Η παρακολούθηση της Νομοθεσίας που αφορά άμεσα ή έμ¬ 
μεσα το ΜΤΣ και επηράζει τις δραστηριότητες του και η μελέτη 
των τροποποιήσεων και βελτιώσεών της. 

(2) Η μελέτη γενικά της οικονομικής καταστάσεως του ΜΤΣ 
και των οικονομικών σχέσεων αυτού με τους συνεργαζόμενους 
Οργανισμούς καθώς και η εισήγηση μέτρων βελτιώσεώς της. 

(3) Η μελέτη της εσωτερικής διαρθρώσεως διοικητικής, λογι¬ 
στικής κ.λπ. και η εισήγηση εφαρμογής νέων μεθόδων. 

(4) Η τήρηση στατιστικών στοιχείων και η εκμετάλλευση." 

(5) Η κατάρτιση και ανάπτυξη βιβλιοθήκης. 

(6) Η μελέτη των σχέσεων του Ταμείου με τους πολίτες και η 
εισήγηση συγκεκριμένων προτάσεων για τη βελτίωση τους με 
σκοπό την καλλίτερη εξυπηρέτηση των συναλλασόμενων με το 
ΜΤΣ πολιτών. 

(7) Ο σχεδιασμός και η σύνταξη προγραμμάτων και ειδικών 
μελετών, με εντολή της Διοικήσεως ή αυταπάγγελτα, για τον 


εκάστοτε εκσυγχρονισμό και βελτίωση των δραστηριοτήτων του 
Ταμείου. 

β. Τμήμα Ελέγχου. 

Στην αρμοδιότητα του τμήματος αυτού υπάγονται: 

(1) Η παρακολούθηση της πιστής εφαρμογής από όλες τις 
υπηρεσίες του Ταμείου των Νόμων, Προεδρικών Διαταγμάτων, 
Υπουργικών Αποφάσεων, Κανονισμών και Αποφάσεων του Διοι¬ 
κητικού Συμβουλίου και της Γενικής Διευθύνσεως. 

(2) Η διενέργεια τακτικών και εκτάκτων επιθεωρήσεων επί 
των εργασιών του συνόλου των υπηρεσιών του Ταμείου, η σύ¬ 
νταξη σχετικών εκθέσεων και η υποβολή προτάσεων για τη θερα¬ 
πεία των ελλείψεων ή βελτίωση των μεθόδων αποδόσεως. 

(3) Ο έλεγχος των εντελλομένων δαπανών και των ενεργουμέ- 
νων εισπράξεων καθώς και ο έλεγχος της νομιμότητας, κανονι¬ 
κότητας και πληρότητας των οικείων παραστατικών στοι¬ 
χείων. 

(4) Ο έλεγχος όλων των εισαγωγών και εξαγωγών χρεωγρά- 
φων ή τίτλων και η θεώρηση των οικείων παραστατικών στοι¬ 
χείων. 

(5) Ο έλεγχος και η θεώρηση των πάσης φύσεως στοιχείων δο¬ 
σοληψιών των διενεργούμενων μέσω Τραπεζών, Δημοσίων Ορ¬ 
γανισμών ή άλλων Αρχών. 

(6) Η εξακρίβωση κάθε μέρα του υπολοίπου τόσο του Γενικού 
Ταμείου όσο και των μερικών. 

γ. Τμήμα Μηχανογράφησης. 

Εις την αρμοδιότητα του τμήματος αυτού υπάγεται: 

(1) Η εποπτεία όλων των εφαρμοζομένων μηχανογραφικών 
εφαρμογών στο Ταμείο. 

(2) Η τεχνική και επιστημονική παρακολούθηση από μηχανο¬ 
γραφικής πλευράς όλου του απασχολούμενου στη μηχανογρά¬ 
φηση προσωπικού του Ταμείου. 

(3) Ο συντονισμός των εφαρμοζομένων προγραμμάτων και 
του προσωπικού που υποστηρίζει αυτά. 

(4) Η ευθύνη για την άριστη λειτουργία των Η/Υ και των υπη- 
ρετούντων αυτούς μηχανημάτων. 

(5) Η σχεδίαση και ανάπτυξη νέων μηχανογραφικών απαιτή¬ 
σεων και η επέκταση και βελτίωση των ήδη υφισταμένων. 

(6) Η εξασφάλιση της ομαλής μηχανογραφικής λειτουργίας 
και η ευθύνη για τη λογική και φυσική ασφάλεια του μηχανογρα¬ 
φικού συστήματος του ΜΤΣ. 

2. Διεύθυνση Οικονομικών Υπηρεσιών. 

Αυτή ασκεί τις αρμοδιότητες των ακολούθων τμημάτων που 
υπάγονται σ’ αυτή. 

α. Τμήμα Κεντρικού Λογιστηρίου. 

Στην αρμοδιότητα του τμήματος αυτού υπάγονται: 

(1) Ο έλεγχος των δοσοληψιακών πράξεων των Υπηρεσιών 
του ΜΤΣ. 

(2) Η συγκέντρωση και κατάταξη των λογιστικών καταστά¬ 
σεων και η ενέργεια λογιστικών εγγραφών στα επίσημα λογι¬ 
στικά βιβλία και τα βοηθητικά, σύμφωνα με την λογιστική τάξη 
που ισχύει. 

(3) Η σύνταξη του Προϋπολογισμού, Απολογισμού και Γενι¬ 
κού Ισολογισμού της χρήσης, της κατάστασης αποτελεσμάτων 
και της επ’ αυτής έκθεσης. 

(4) Η συγκέντρωση και η μελέτη στατιστικών στοιχείων για 
την εξαγωγή συμπερασμάτων σχετικά με την οικονομική θέση 
του ΜΤΣ και των μελλοντικών εξελίξεών της. 

(5) Η μελέτη των σχέσεων με συνεργαζόμενες Τράπεζες και η 
ανάλυση των απολογισμών και ισολογισμών των. 

(6) Η εκκαθάριση και καταβολή των αποδοχών και κάθε φύ¬ 
σεως αποζημιώσεων όλου του προσωπικού του ΜΤΣ. 

(7) Η καταβολή των συντάξεων στους συνταξιούχους καθώς 
και η πληρωμή των δαπανών υγειονομικής περίθαλψης των 
υπαλλήλων και συνταξιούχων. 

(8) Η εκκαθάριση και απόδοση στο δημόσιο και στους τρίτους 
των υπέρ αυτών κρατήσεων. 

β. Τμήμα Κίνησης Κεφαλαίων. 

Στην αρμοδιότητα του Τμήματος αυτού υπάγονται: 

(1) Η παρακολούθηση της κίνησης των κεφαλαίων του ΜΤΣ. 

(2) Η παρακολούθηση των γενομένων για λογαριασμό του 
ΜΤΣ εισπράξεων και πληρωμών μέσω τρίτων. 

(3) Η τήρηση των λογαριασμών των καταθέσεων στο ΜΤΣ 
από διάφορους οργανισμούς. 

(4) Η τήρηση λογαρισμών κατά περίπτωση, των χρεωστών ή 
πιστωτών του ΜΤΣ των οποίων η τακτοποίηση χρονίζει από 
οποιαδήποτε αιτία και οι ενέργειες για την ταχύτερη τακτοποίησή 
τους. 

γ. Τμήμα Συγκέντρωσης πόρων. 

Στην αρμοδιότητα του τμήματος αυτού υπάγονται: 

(1) Η παρακολούθηση και συγκέντρωση των εσόδων του ΜΤΣ 
από κάθε πηγή εκτός από αυτα που προέρχονται από την οικονο¬ 
μική δραστηριότητα του ίδιου του ΜΤΣ και η τήρηση αναλυτικών 
λογαριασμών για το κάθε ένα από αυτά. 

(2) Οι ενέργειες για την εκτύπωση του ενσήμου των Μετοχι¬ 
κών Ταμείων, η εντολή για τη διάθεση, η τήρηση αναλυτικού λο¬ 
γαριασμού και η διανομή του ποσού αυτού μεταξύ των Μετοχι¬ 
κών Ταμείων Ενόπλων Δυνάμεων. 

δ. Τμήμα Ταμείων. 

Στην αρμοδιότητα του τμήματος αυτού υπάγονται: 

(1) Η διενέργεια εισπράξεων και πληρωμών μετά από εντολή 
των. αρμοδίων υπηρεσιών του ΜΤΣ. 

(2) Η κατάθεση και ανάληψη χρημάτων και τίτλων σε Τράπε¬ 
ζες και άλλους Οργανισμούς. 

(3) Η διαφύλαξη των μετρητών των τίτλων και των χρεωγρά- 
φων γενικά. 

(4) Η είσπραξη του αντιτίμου των μερισματαποδείξεων ή το¬ 
κομεριδίων των τίτλων που κατέχονται από το ΜΤΣ. 

3. Διεύθυνση Περιουσίας. 

Αυτή ασκεί την αρμοδιότητα των πιο κάτω υπάγομένων σ’ 
αυτή Τμημάτων. 

α. Τμήμα Εκμετάλλευσης. 

Στην αρμοδιότητα του τμήματος αυτού υπάγονται: 

(1) Η κατάρτιση των μισθωτηρίων συμβολαίων των εκμισθού- 
μενων ακινήτων και η τήρηση των ατομικών λογαριασμών των 
μισθωτών. 

(2) Η τακτική είσπραξη των μισθωμάτων και κάθε προσόδου 
από τα ακίνητα του Ταμείου. 

(3) Η αξιοποίηση της εν γένει ακίνητης περιουσίας του Τα¬ 
μείου και η εισήγηση μέτρων για την πλήρη εκμετάλλευσή της. 

(4) Η εισήγηση για την λήψη των προβλεπομένων μέτρων σε 
περίπτωση παράβασης συμβατικών υποχρεώσεων των μισθω¬ 
τών (Αγωγές, εξώσεις κ.λπ.). 

(5) Η πληρωμή των δαπανών συντηρήσεως επισκευών βελτι¬ 
ώσεων και νέων κατασκευών επί των ακινήτων του Ταμείου. 

Όλα τα ανωτέρω ισχύουν και για τη διαχείρηση και εκμετάλ¬ 
λευση του Σαρόγλειου Μεγάρου και οιουδήποτε παρόμοιου ακι¬ 
νήτου και επί πλέον τη τήρηση και εκτέλεση των πρακτικών της 
Διοικούαης Επιτροπής αυτών. 

β. Τμήμα Αξιοποίησης Υλικού. 

Στην αρμοδιότητα του τμήματος αυτού υπάγονται: 

(1) Η παρακολούθηση της είσπραξης του αντιτίμου του εκ- 
ποιουμένου υλικού με πίστωση. 

(2) Η παρακολούθηση της εκποίησης των υλικών υπό των 
Μονάδων Στρατού και υπό του ΓΕΣ δια του ΓΕΣΥ για λογαρια¬ 
σμό του ΜΤΣ και η μέριμνα είσπραξης του αντιτίμου αυτών. 

(3) Η λογιστική παρακολούθηση όλων των εισπράξεων και 
πληρωμών. 

(4) Η προμήθεια του πάσης φύσεως υλικού που είναι απαραί¬ 
τητο για την λειτουργία του Ταμείου, η χρεωπίστωση τούτου και 
η εν γένει διαχείρησή του. 

γ. Τμήμα Δανείων και Κινητών Αξιών. 

Στην αρμοδιότητα του τμήματος αυτού υπάγονται: 


(1) Η χορήγηση πιστώσεων και δανείων για την αντιμετώπιση 
επιτακτικών αναγκών των Μετοχομερισματούχων του ΜΤΣ. 

(2) Η τήρηση των λογαριασμών των Πιστούχων και δανειολη¬ 
πτών και η παρακολούθηση της έγκαιρης απόδοσης των κρατή¬ 
σεων των οφειλετών σύμφωνα με τις ισχύουσες διατάξεις. 

(3) Η παρακολούθηση της κίνησης και της χρηματιστηριακής 
διακύμανσης μετοχών ομολογιών και λοιπών τίτλων και η εισή¬ 
γηση για την λήψη των ενδεδειγμένων μέτρων. 

(4) Η παρακολούθηση των κληρώσεων των ομολογιακών δα¬ 
νείων και η γνώση της εν γένει χρηματιστηριακής αγοράς. · 

(5) Η μέριμνα για την εξεύρεση νέων μορφών επενδύσεων κα¬ 
θώς και για την εκπροσώπηση του Ταμείου στις Γ ενικές Συνελεύ¬ 
σεις των Εταιρειών, Τραπεζών κ.λπ. που είναι μέτοχος. 

4. Διεύθυνση Παροχών. 

Αυτή ασκεί την αρμοδιότητα των ακολούθων υπάγομένων σ’ 
αυτή Τμημάτων: 

α. Τμήμα Απονομής Μερισμάτων και Ειδικών Παροχών: 

Στην αρμοδιότητα του τμήματος αυτού υπάγονται: 

(1) Η επεξεργασία των στοιχείων και η εισήγηση για έκδοση 
αποφάσεων της Διοίκησης", για απονομή στους δικαιούχους μερί¬ 
σματος βοηθήματος λόγω θανάτου και βοηθήματος οικογενεια¬ 
κής ή επαγγελματικής αυτοτέλειας κατά την οικεία διαδικα¬ 
σία. 

(2) Η πρόκληση αρμοδίως των οικείων Διοικητικών Πράξεων 
μεταβολής οποιοσδήποτε αναγνωρισμένου δικαιώματος λόγω 
της μεταβολής της προσωπικής κατάστασης του δικαιούχου 
(ανάκληση στην ενέργεια, στέρηση ή αναστολή δικαιώματος 
κ.λπ.). 

β. Τμήμα Καταβολής Μερισμάτων και Λοιπών Παροχών: 

Στην αρμοδιότητα του τμήματος αυτού υπάγονται: 

(1) Η εκτέλεση των αποφάσεων της Διοίκησης που αφορούν 
στην πληρωμη μερισμάτων ή βοηθημάτων λόγω θανάτου ή βοη¬ 
θημάτων οικογενειακής ή επαγγελματικής αυτοτέλειας και η έκ¬ 
δοση των οικείων τίτλων πληρωμής αυτών, σύμφωνα με τις εκά- 
στοτε αποφάσεις της διοικήσεως και η παράδοση ή αποστολή 
τους στους δικαιούχους. 

(2) Η παρακολούθηση της είσπραξης των δικαιωμάτων του 
ΜΤΣ που απορρέουν από οποιαδήποτε μεταβολή της προσωπι¬ 
κής κατάστασης-των μερισματούχων. 

(3) Η ενημέρωση των ατομικών λογαριασμών των δικαιού¬ 
χων πάσης φύσεως παροχών με την αναγραφή των δικαιωμάτων 
και υποχρεώσεων τους. 

(4) Η σύνταξη απολογιστικών λογαριασμών των γενομένων 
πληρωμών. 

γ. Τμήμα Μητρώων. 

Στην αρμοδιότητα του τμήματος αυτού υπάγονται: 

(1) Η παρακολούθηση της είσπραξης των ασφαλιστικών εισφο¬ 
ρών για παροχή βοηθήματος οικογενειακής ή επαγγελματικής 
αυτοτέλειας των παιδιών των μετόχων και μερισματούχων. 

(2) Η εισήγηση για την έκδοση οποιασδήποτε πράξεως της 
διοικήσεως που αφορά επιστροφή ποσών αχρεωστήτως εισπρα- 
χθέντων για παροχή βοηθήματος οικογενειακής αυτοτέλειας: 

(3) Η τήρηση και ενημέρωση των αναλυτικών λογαριασμών 
που αφορούν ασφαλιστικές εισφορές για το βοήθημα οικογενεια¬ 
κής ή επαγγελματικής αυτοτέλειας. 

(4) Η επιστροφή αχρεωστήτως καταβληθέντων ποσών αρμο- 
διότητός του ως και η είσπραξη των δικαιωμάτων του Ταμείου εκ 
της ιδίας αιτίας. 

5. Τμήμα Διοικητικού. 

Στην αρμοδιότητα του τμήματος αυτού υπάγονται: 

α. Ο χειρισμός όλων των θεμάτων υπηρεσιακής κατάστασης 
του προσωπικού. 

β. Η επεξεργασία στοιχείων για την αριθμητική σύνθεση και 
τις αριθμητικές μεταβολές του προσωπικού και η πρόβλεψη της 
αριθμητικής εξέλιξης τούτου. 

γ. Η μέριμνα για την διακρίβωση των αναγκών εκπαίδευσης 

του προσωπικού για την κατάρτιση και εφαρμογή σχετικών προ¬ 
γραμμάτων στα πλαίσια της ισχύουσας κάθε φορά νομοθεσίας και 
την αξιοποίηση των μετακπαιδευθέντων. 

δ. Η μέριμνα για την έκδοση, την ετήσια θεώρηση και τη συ¬ 
μπλήρωση άλλων μεταβολών στα ατομικά βιβλιάρια νοσηλείας 
προσωπικού. Η διακίνηση της (αλληλογραφίας, δακτυλογράφηση 
και αναπαραγωγή εγγράφων και εντύπων. Η τήρηση του αρ¬ 
χείου του ΜΤΣ. 

ε. Η μέριμνα για τη λειτουργία του τηλεφωνικού κέντρου, των 
τηλετύπων και λοιπών μέσων επικοινωνίας. 

στ. Η μελέτη και εισήγηση παντός θέματος αναφερομένου στην 
προβολή και δημοσιότητα των δραστηριοτήτων του ΜΤΣ. 

6. Τεχνικό Τμήμα. 

Στην αρμοδιότητα του τμήματος αυτού υπάγονται: 
α. Η παρακολούθηση και η τεχνική εποπτεία των ακινήτων 
του Ταμείου και των εγκαταστάσεών τους, ήτοι των κτιρίων των 
μηχανολογικών και ηλεκτρολογικών εγκαταστάσεων και των δι¬ 
κτύων υδρεύσεως, θερμάνσεως, αποχετεύσεως κ.λπ. 

β. Η μελέτη ανάπτυξης και βελτίωσης και ακίνητης περιου¬ 
σίας του Ταμείου σε συνεργασία με το Τμήμα Εκμετάλλευ¬ 
σης. 

γ. Η παρακολούθηση και εισήγηση για τη συντήρηση και επι¬ 
σκευή των κτιρίων και των εγκαταστάσεών τους. 

δ. Η κατάρτιση τεχνικών μελετών και η διαδικασία διεκπεραί¬ 
ωσης και εφαρμογής αυτών για τη συντήρηση, επισκευή, βελτί¬ 
ωση και νέα κατασκευή των ακινήτων του Ταμείου. 

ε. Η εισήγηση των δαπανών που αφορούν τη συντήρηση, επι¬ 
σκευή βελτίωση και νέα κατασκευή των ακινήτων του Ταμείου 
ως και η πιστοποίηση για την πληρωμή της δαπάνης κατά την 
προβλεπομένη διαδικασία. 

στ. Η τήρηση των σχεδίων των ακινήτων του Ταμείου ως και 
όλων των τεχνικών μελετών. 

ζ. Η κατάρτιση των όρων δημοπρατήσεως και η διακήρυξη 
των προς εκτέλεση έργων ως και η κατάρτιση των συμβάσεων 
ανάθεσης έργων σε εργολήπτες. 

η. Η καθοδήγηση και παρακολούθηση των τεχνικών συνερ¬ 
γείων του Ταμείου και η εποπτεία του Τεχνικού Προσωπικού του 
Ταμείου. 

θ. Η διαχείρηση, συντήρηση και διατήρηση σε άριστη λειτουρ¬ 
γία των οχημάτων που ανήκουν ή έχουν διατεθεί στο Ταμείο. 

7. Τμήμα Γραμματείας Διοικητικού Συμβουλίου. 

Στις αρμοδιότητες του τμήματος αυτού υπάγονται: 

α. Η σύνταξη της Ημερήσιας Διατάξεως των Συμβουλίων ή 
Επιτροπών Εσωτερικής υπηρεσίας του Ταμείου σύμφωνα με τις 
οδηγίες του Προέδρου του Διοικητικού Συμβουλίου ή του Γενικού 
Διευθυντή. 

β. Η τήρηση των πρακτικών του Διοικητικού Συμβουλίου, 
γ. Η εισήγηση για την έγκαιρη ανανέωση και ανασυγκρότηση 
των Συμβουλίων και Επιτροπών των οποίων η θητεία των μελών 
έληξε. 

δ. Η τήρηση του αρχείου των πρακτικών των παραπάνω ορ¬ 
γάνων, η καταχώρηση, η ταξινόμηση και η έγκαιρη κοινοποίηση 
αυτών όπου πρέπει: 

8. Γραφείο Νομικής Υπηρεσίας: 

Στην αρμοδιότητα του τμήματος αυτού υπάγονται: 
α. Η υπεράσπιση και επιμέλεια των συμφερόντων του Ταμείου 
ενώπιον των πάσης φύσεως Δικαστηρίων ή εξώδικα. 

β. Η γνωμοδότηση επί παντός αναφυομένου νομικού θέματος, - 
κατά την διεξαγωγή της εσωτερικής υπηρεσίας του Ταμείου. 

γ. Η θεώρηση για το νόμιμο και κανονικό των συναπτόμενων 
συμβάσεων, συμβολαίων ή άλλων πράξεων σύμφωνα με τις εντο¬ 
λές του Γενικού Διευθυντή. 

δ. Η τήρηση Αρχείου Γενικής Νομοθεσίας, της ειδικής του 
ΜΤΣ και συναφών οργανισμών, καθώς και η συγκέντρωση και 
ταξινόμηση των στοιχείων της νομολογίας για γενικά και ειδικά 
θέματα που ενδιαφέρουν τα Ταμείο. 


9. Γραφείο Υγειονομικής Υπηρεσίας. 

Στην αρμοδιότητα του τμήματος αυτού υπάγονται: 

α. Η παροχή υγειονομικής περιθάλψεως στο προσωπικό του 
Ταμείου και στις οικογένειες του σε συνεργασία με το ΝΙΜΤΣ και 
ΙΚΑ. 

β. Η εφαρμογή των διατάξεων περί νοσηλείας, αναρρωτικών 
αδειών διαθεσιμότητας λόγω νόσου κ.λπ. του προσωπικού. 

γ. Ο έλεγχος της κατ’ οίκον ασθένειας των υπαλλήλων και η 
θεώρηση των βιβλιαρίων ασθένειας των υπαλλήλων και των με¬ 
λών της οικογένειας τους. 

ΜΕΡΟΣ ΔΕΥΤΕΡΟ 
ΣΥΝΘΕΣΗ ΠΡΟΣΩΠΙΚΟΥ 
Άρθρο 7 

1. Όργανα του ΜΤΣ είναι: 

α. Ο Γενικός Διευθυντής. 

β. Ο Αναπληρωτής Γενικού Διευθυντή. 

2. Το προσωπικό του ΜΤΣ αποτελείται από τακτικούς Μονί¬ 
μους Υπαλλήλους, καθώς και Στρατιωτικό προσωπικό εκ των 
μετοχομερισματούχων του Ταμείου. 

3. Οι θέσεις των Τακτικών Μονίμων Υπαλλήλων του ΜΤΣ 
διαρθούνται κατά κλάδους και κατηγορίες ως ακολούθως: 


α. Κατηγορία ΠΕ 

Διοικητικός - Οικονομικός 45 

Πληροφορικής 2 

β. Κατηγορία ΤΕ 

Διοικητικού - Λογιστικού 3 

γ. Κατηγορία ΔΕ 

Διοικητικούς - Λογιστικός 35 

Προσωπικού Η/Υ 20 

Δακτυλογράφων - Στενογράφων 3 

δ. Κατηγορία ΥΕ 

Επιμελητών 4 

Προσωπικού Καθαριότητας 4 

Εργατών Γενικών Εργασιών 2 

Γενικό Σύνολο 118 


4. Εκτός του στην προηγούμενη παράγραφο προσωπικού, στα 
Τμήματα Τεχνικού και Υγειονομικού, ως και στη Γραμματεία, 
χρησιμοποιείται ειδικό προσωπικό ως κάτωθι: 

α. Στη θέση του Προϊσταμένου του Τεχνικού Τμήματος τοπο¬ 
θετείται Ταγματάρχης του μηχανικού, Πολιτικός Μηχανικός, 
διατιθέμενος από το Υπουργείο Εθνικής Άμυνας, σύμφωνα με τις 
ισχύουαες διατάξεις περί μεταθέσεων Μονίμων Αξιωματικών του 
Στρατού. Στο Γ ραφείο Κινήσεως τοποθετείται κατώτερος Αξιω¬ 
ματικός στην ενέργεια διατιθέμενος όπως ανωτέρω. 

β. Η θέση του Υγειονομικού Προσωπικού πληρούται από Υπη¬ 
ρεσιακό Ελεγκτή Γιατρό με μέριμνα του Υπουργείου Εθνικής 
Άμυνας σύμφωνα με τις διατάξεις του άρθρου 59 του Ν. 
1943/91 (ΦΕΚ 50 Α). 

ΜΕΡΟΣ ΤΡΙΤΟ 

ΚΑΤΑΝΟΜΗ - ΑΝΑΠΛΗΡΩΣΗ - ΠΡΟΣΩΠΙΚΟΥ 
Άρθρο 8 

1. Ο Γενικός Διευθυντής και ο Αναπληρωτής του τοποθετού¬ 
νται όπως στα Άρθρα 4 και 5 του παρόντος. 

2. Ως προϊστάμενοι των Οργανικών Μονάδων τοποθετούνται 
Μόνιμοι Υπάλληλοι του Ταμείου των Κατηγοριών ΠΕ ή ΤΕ ή 
ΔΕ. 

3. Η Νομική Υπηρεσία του ΜΤΣ εκτελείται από Στρατιωτικό 
Προσωπικό του Υπουργείου Εθνικής Αμύνης ή από δικηγόρους 
με έμμισθη εντολή ή κατ’ ανάθεση υποθέσεων, αμειβομένων με 
τα κατώτατο όρια των εκάστοτε ισχυουσών διατάξεων περί αμοι¬ 
βής δικηγόρων. 

4. Σε περίπτωση αδυναμίας επανδρώσεως των θέσεων των 
προϊσταμένων των Οργανικών Μονάδων και λοιπών Υπαλλήλων 
από υπαλλήλους του Ταμείου, σε αυτές μπορεί να τοποθετηθεί το¬ 
ποθετημένο ή αποσπασμένο στο ΜΤΣ Στρατιωτικό ή Πολιτικό 
Προσωπικό. 

Άρθρο 9 

Οι εκ του προσωπικού του Ταμείου απόντες ή κωλυόμενοι 
αναπληρούνται ως ακολούθως: 

α. Ο Γενικός Διευθυντής από τον Αναπληρωτή του. 

β. Ο Αναπληρωτής Γενικού Διευθυντή από Αξιωματικό ή 
Προϊστάμενο Διευθύνσεως της αμέσως υποκείμενης οργανικής 
μονάδος. 

γ. Οι Προϊστάμενοι Διευθύνσεων και Τμημάτων σύμφωνα με 
τις διατάξεις του Αρ. 13 του Ν. 1586/86 (ΦΕΚ 38 Α).· 

Άρθρο 10 

Τα ειδικά τυπικά προσόντα διορισμού υπαλλήλων στον εισα¬ 
γωγικό βαθμό κάθε κλάδουκαθορίζοται από τα προβλεπόμενα 
αντίστοιχα από το Π.Δ. 194/1988 (ΦΕΚ 84 Α), όπως αυτό 
ισχύει κάθε φορά. 

ΜΕΡΟΣ ΤΕΤΑΡΤΟ 

ΕΝΤΑΞΗ ΥΠΗΡΕΤΟΥΝΤΟΣ ΠΡΟΣΩΠΙΚΟΥ 

Άρθρο 11 

Οι κατά τη δημοσίευση του παρόντος Π.Δ. υπηρετούντες μόνι¬ 
μοι υπάλληλοι του ΜΤΣ κατατάσσονται σε αντίστοιχες κατά κα¬ 
τηγορία θέσεις κλάδων του άρθρου 7. 

Άρθρο 12 

Από την έναρξη ισχύος του παρόντος Διατάγματος καταργεί- 
ται το Β.Δ. 815/65 (ΦΕΚ 199 Α) καθώς και άλλη διάταξη που 
αντίκεινται ή ρυθμίζει διαφορετικά θέματα που διέπονται από το 
παρόν Προεδρικό Διάταγμα. 

Άρθρο 13 

Η ισχύς του παρόντος αρχίζει από τη δημοσίευσή του στην 
Εφημερίδα της Κυβερνήσεως. 

Άρθρο 14 

Στον Υπουργό Εθνικής Αμύνης αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 20 Φεβρουάριου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΙΚΗΣ ΑΜΥΝΑΣ 

ΣΩΤΗΡΙΟΣ ΚΟΥΒΕΛΑΣ ΙΩΑΝΝΗΣ ΒΑΡΒΙΤΣΙΩΤΗΣ 

ΟΙΚΟΝΟΜΙΚΟΝ 

ΙΩΑΝΝΗΣ ΠΑΛΑΙΟΚΡΑΣΣΑΣ 
-♦- - 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 61 (2) 

Οργάνωση και λειτουργία της Ένωσης Σωματείων Αμειβομέ- 
νων Καλαθοσφαιριστών (Ε.Σ.Α.Κ.) 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α) Τις διατάξεις της παραγράφου 6 του άρθρου 63 του Ν. 
1958/1991 «Τμήματα Αμειβομένων Αθλητών - Αθλητικές 
Ανώνυμες Εταρίες και άλλες διατάξεις». 

β) Τηνυπ’ αριθ. 61/11.11.1991 γνώμη της Ελληνικής Ομο¬ 
σπονδίας Καλαθοσφαίρισης (ΕΟΚ). 

γ) Την υπ’ αριθ.14/1992 γνωμοδότηση του Συμβουλίου της 


Επικράτειας με πρόταση της Υπουργού Πολιτισμού, αποφασί¬ 
ζουμε: 

ΚΕΦΑΛΑΙΟ Ά 

Νομική φύση ΕΣΑΚ - Έδρα - Σκοπός - Μέλη - Πόροι αυτής 
Άρθρο 1 

Ίδρυση Ενώσεως Σωματείων Αμειβομένων 
Καλαθοσφαιριστών (Ε.Σ.Α.Κ.) 

Το με το Ν. 1958/199Τ ιδρυθέν νομικό πρόσωπο ιδιωτικού 
δικαίου με την επωνυμία «Ένωση Σωματείων Αμειβομένων Κα¬ 
λαθοσφαιριστών» (ΕΣΑΚ), που εδρεύει στην, Αθήνα, αποτελεί τα¬ 
κτικό μέλος της Ελληνικής Ομοσπονδίας Καλαθοσφαίρισης 
(ΕΟΚ) και διέπεται από τις διατάξεις του παρόντος, του ως άνω 
νόμου και των σε εκτέλεση αυτού εκδιδομένων κανονιστικών γε¬ 
νικά πράξεων. 

Άρθρο 2 

Αρμοδιότητες Ε.Σ.Α.Κ. 

1. Στην ΕΣΑΚ ανήκουν οι ακόλουθες αρμοδιότητες: 

α) Η διοίκηση και διαχείριση των θεμάτων της αμειβόμενης 
καλαθοσφαίρισης μέσα στα πλαίσια των νόμων του Κράτους, του 
καταστατικού, των κανονισμών, των αποφάσεων και των σκο¬ 
πών της ΕΟΚ. 

β) Η σύμφωνα με τους εκάστοτε ισχύοντες κανονισμούς πρω¬ 
ταθλημάτων εθνικής κατηγορίας, τους σκοπούς και τις αποφά¬ 
σεις της ΕΟΚ, οργάνωση και διεξαγωγή του πρωταθλήματος 
Καλαθοσφαίρισης Α1 εθνικής κατηγορίας από την αγωνιστική 
περίοδο 1992-1993, από δε την έκδοση υπουργικής απόφασης 
της παραγράφου 5 του άρθρου 60 του Ν. 1958/1991 και του 
πρωταθλήματος καλαθοσφαίρισης της Α2 εθνικής κατηγορίας, 
καθώς και η επίλυση κάθε ζητήματος που προκύπτει από τη διε¬ 
ξαγωγή των αγώνων των πρωταθλημάτων αυτών και δεν υπά¬ 
γεται στη αρμοδιότητα άλλου οργάνου. 

γ) Η οργάνωση και η διεξαγωγή φιλικών αγώνών των σωμα¬ 
τείων - μελών της και ρύθμιση κάθε ζητήματος σχετικού με τους 
αγώνες αυτού. Ειδικά η συγκρότηση αντιπροσωπευτικών ομά¬ 
δων για τη διοργάνωση αγώνων επιλέκτων ελλήνων και ξένων 
αθλητών τελεί υπό την έγκριση της ΕΟΚ. · 

δ) Η εκπροσώπηση των σωματείων - μελών της, στις σχέσεις 
τους με την ΕΟΚ ή τρίτους, η αντιμετώπιση" ασφαλιστικής φύ- 
σεως ζητημάτων κατά τα οριζόμενα στο άρθρο 23 του Ν. 1958/ 
1991, ο καθορισμός των γενικών όρων της σύμβασης παροχής 
υπηρεσιών αμειβόμενου καλαθοσφαιριστή, του Μητρώου Αμει- 
βόμενων Καλαθοσφαιριστών και την έκδοση του δελτίου ανα¬ 
γνώρισής τους. 

ε) Η παραχώρηση δικαιωμάτων διαφημιστικής εκμετάλλευ¬ 
σης και προβολής δραστηριοτήτων της, που υπάγονται στην εκ¬ 
πλήρωση των σκοπών της και η προστασία και προαγωγή κάθε 
συλλογικού συμφέροντος των μελών της καθώς και η σύναψη 
συμφωνιών ραδιοτηλεοπτικών μεταδόσεων αγώνων, ή στιγμιο- 
τύπων τους μέσα στο πλαίσιο της εκάστοτε ισχύουσας νομοθεσίας 
και με την επιφύλαξη ιδιαίτερα των διατάξεων, πού διασφαλίζουν 
την ικανοποίηση των αναγκών ραδιοτηλεοπτικής ενημέρωσης 
του κοινού. 

στ) Η θέσπιση κανόνων διαχείρισης και λειτουργίας των τμη¬ 
μάτων Αμειβομένων Καλαθοσφαιριστών των σωματείων μελών 
της, οι κυρώσεις καθώς και η εποπτεία και ο έλεγχος για τη τή¬ 
ρηση των κανόνων αυτώ. 

. ζ) Η. ρύθμιση των οικονομικών σχέσεων και η επίλυση των οι¬ 
κονομικών διαφορών μεταξύ των σωματείων και των καλαθο¬ 
σφαιριστών τους με την επιφύλαξη των ορισμών του κανονισμού 
του άρθρου 21 του Ν. 1958/1991, καθώς και των προπονητών 
τους. 

η) Η άσκηση της πειθαρχικής εξουσίας υπό τους όρους του πα¬ 
ρόντος και του καταστατικού και τω κανονισμών της ΕΟΚ. 

θ) Η αντιμετώπιση κάθε άλλου ζητήματος αναγκαίου για την 


386 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΠΡΩΤΟ) 


προαγωγή χαι ανάπτυξη της αμειβόμενης καλαθοσφαίρισης που 
δεν υπάγεται στη αρμοδιότητα άλλου οργάνου. 

2. Με την επιφύλαξη ειδικών ρυθμίσεων του παρόντος οι για 
την εκπλήρωση των σκοπών της ΕΣΑΚ εκδιδόμενοι κανονισμοί, 
ψηφίζονται από τη Γ.Σ. των μελών της και εγκρίνονται ύστερα 
από γνώμη του Διοικητικού Συμβουλίου της ΕΟΚ με απόφαση 
του αρμόδιου για θέματα αθλητισμού Υπουργού που δημοσιεύε¬ 
ται στην Εφημερίδα της Κυβέρνησης. 

Άρθρο 3 

Μέλη της Ε.Σ.Α.Κ. 

1. Μέλη της ΕΣΑΚ καθίστανται τα σωματεία που διατηρούν 
τμήματα Αμειβόμενων Καλαθοσφαιριστών και κατά τους οι¬ 
κείους κανονισμούς έχουν δικαίμωα συμμετοχής στα πρωταθλή¬ 
ματα καλαθοσφαίρισης Α1 και Α2 εθνικής κατηγορίας. 

2. Τα μέλη της ΕΣΑΚ διακρίνονται σε τακτικά και πάρεδρα, 
ως ακολούθως: 

α) Τακτικά μέλη είναι τα σωματεία, που, κατά τους οικείους 
κανονισμούς, συμμετέχουν στο πρωτάθλημα καλαθοσφαίρισης 
της Α1 εθνικής κατηγορίας. 

β) Πάρεδρα μέλη είναι τα σωματεία, που, κατά τους οικείους 
κανονισμούς, συμμετέχουν στο πρωτάθλημα καλαθοσφαίρισης 
της Α2 εθνικής κατηγορίας. 

Τα πάρεδρα μέλη καθίστανται τακτικά από της υπαγωγής 
στην αρμοδιότητα της ΕΣΑΚ και του πρωταθλήματος καλαθο¬ 
σφαίρισης της Α2 εθνικής κατηγορίας σύμφωνα με τις διατάξεις 
του άρθρου 2 του παρόντος. 

3. Μέχρι την έκδοση της υπουργικής απόφασης της παραγρά¬ 
φου 6 του άρθρου 60 του Ν. 1958/1991 αποβάλλουν αυτοδι¬ 
καίως την ιδιότητα του τακτικού μέλους της ΕΣΑΚ τα κατά τους 
οικείους κανονισμούς υποβιβαζόμενα από την Α1 εθνική κατηγο¬ 
ρία στην Α2 εθνική κατηγορία σωματεία, του πάρεδρου δε μέ¬ 
λους, τα υποβιβαζόμενα από την Α2 εθνική κατηγορία σε κατώ¬ 
τερη κατηγορία σωματεία. 

» 

Άρθρο 4 
Πόροι της ΕΣΑΚ 
Πόροι της ΕΣΑΚ είναι: 
α) Ο πρόσοδοι από την περιουσία της. 
β) Οι κάθε φύσεως επιχορηγήσεις, εισφορές, δωρεές, κληρονο¬ 
μιές και κληροδοσίες προς αυτήν. 

γ) Το προϊόν από τα χρηματικά πρόστιμα και τα παράβολα 
συμμετοχής των σωματείων στους αγώνες που διοργανώνονται 
από αυτήν. 

δ) Ποσοσστό από τις εισπράξεις των αγώνων που διοργανώνο- 
νται από αυτήν, καθοριζόμενα με απόφαση του Δ.Σ. της. 

ε) Τα έσοδα που προέρχονται από τις εισπράξεις των αγώνων 
των τυχόν συγκροτουμένων από αυτήν αντιπροσωπευτικών ομά¬ 
δων. 

στ) Ποσοστό 5% από τις εισπράξεις λόγω αναμετάδοσης από 
την τηλεόραση οποιοσδήποτε αγώνα αρμοδιότητάς της. 

ζ) Κάθε άλλο έσοδο που προέρχεται από την ανάπτυξη δραστη¬ 
ριοτήτων για την εκπλήρωση των σκοπών της, ή προβλέπεται 
από ειδικές διατάξεις. 

ΚΕΦΑΛΑΙΟ Β’ 

Όργανα διοίκησης της Ε.Σ.Α.Κ. 

Άρθρο 5 

Όργανα διοίκησης της ΕΣΑΚ 
Όργανα διοίκησης της ΕΣΑΚ είναι η Γενική Συνέλευση, το 
Διοικητικό Συμβούλιο και η Εξελεγκτική Επιτροπή. 

Άρθρο 6 

Γενική Συνέλευση - Συγκρότηση 

1. Κάθε τακτικό μέλος της ΕΣΑΚ μετέχει της γενικής συνέ¬ 


λευσης αυτής, εκπροσωπούμενο από τον πρόεδρο του Δ.Σ. αυτού 
και σε περίπτωση αδυναμίας αυτού από ένα μέλος του Δ.Σ. οριζό¬ 
μενο με απόφαση αυτού και έχει μία ψήφο. 

2. Τα πάρεδρα μέλη της ΕΣΑΚ μετέχουν στη γενική συνέ¬ 
λευση με ένα (1) εκπρόσωπο που είναι μέλος Δ.Σ. σωματείου - 
παρέδρου μέλους οριζόμενο από αυτά και έχουν δικαίωμα ψήφου, 
μόνο για θέματα που αφορούν την κατηγορία τους. 

3. Τα κατά τις διατάξεις του παρόντος παύοντα να είναι μέλη 
της ΕΣΑΚ, σωματεία μετέχουν στη πρώτη από της παύσεως 
τους τακτική Γ.Σ. και έχουν δικαίωμα ψύφου μόνο για θέματα 
που αφορούν τη δραστηριότητα της ΕΣΑΚ κατά την τελευταία 
διαχειριστική περίοδο. 

4. Στη Γ.Σ. έχουν δικαίωμα συμμετοχής χωρίς ψήφο ο πρόε¬ 
δρος και ο γενικός γραμμματέας της ΕΟΚ, ο πρόεδρος και τα 
λοιπά μέλη του Δ.Σ. της ΕΣΑΚ καθώς και τα μέλη της Εξελε¬ 
γκτικής Επιτροπής αυτής. 

Άρθρο 7 

Αρμοδιότητες Γ.Σ. 

1. Η Γ.Σ. εκλέγει, σύμφωνα με τις διατάξεις του παρόντος τα 
όργανα διοίκησης της ΕΣΑΚ, εγκρίνει τον ισολογισμό, εκφράζει 
την γνώμη της επί της όλης δράσης της ΕΣΑΚ και επί των τυχόν 
εμφανιζομένων προβλημάτων της οργάνωσης και λειτουργίας 
αυτής, αποφασίζει για την απαλλαγή των μελών του Δ.Σ. από 
κάθε ευθύνη και εκδίδει τους αναγκαίους για την εκπλήρωσή των 
σκοπών της ΕΣΑΚ κανονισμούς σύμφωνα με την παράγραφο 2 
του άρθρου 2 του παρόντος. 

2. Η Γ.Σ. έχει κάι κάθε άλλη αρμοδιότητα που ανατίθεται σ’ 
αυτήν από ειδικές διατάξεις. 

3. Επίσης η Γ.Σ. δικαιούται να παύει τα μέλη του Δ.Σ. της 
ΕΣΑΚ, εφόσον η παύση τους υπαγορεύεται από σπουδαίους λό¬ 
γους και ιδία λόγω βαρείας παράβασης των καθηκόντων τους ή 
ανικανότητας για τακτική διαχείριση. Στην περίπτωση αυτή, ο 
πρόεδρος του Δ.Σ. της ΕΣΑΚ συγκαλεί μέσα σε ένα (1) μήνα τη 
Γ.Σ. για την εκλογή νέων αντίστοιχων μελών, σε αντικατάσταση 
εκείνων που παύονται, για τον υπολειπόμενο της θητείας χρόνο. 

Άρθρο 8 

Σύγκληση Γ.Σ. - Απαρτία - Τρόπος λήψης αποφάσεων 

1. Η Γ.Σ. της ΕΣΑΚ συγκαλεί ύστερα από πρόσκληση του 
Δ.Σ. της ΕΣΑΚ κοινοποιούμενη προ δέκα (10) τουλάχιστον ημε¬ 
ρών, τακτικώς μεν μέσα στο τελευταίο της λήξης της θητείας των 
μελών του Δ.Σ. μήνα, εκτάκτως δε, όποτε αυτό επιβάλλεται από 
το συμφέρον της ΕΣΑΚ. 

2. Η Γ.Σ. της ΕΣΑΚ συγκαλείται εκτάκτως, από το Δ.Σ. ή τον 
Πρόεδρο αυτού ή αν ζητήσουν αυτό, πέντε (5) από τα μέλη της 
ΕΣΑΚ με έγγραφη αίτηση, στην οποία αναγράφονται τα προς συ¬ 
ζήτηση θέματα. 

3. Για τη λήψη αποφάσεως απαιτείται η παρουσία του ημί- 
σεως πλέον ενός τουλάχιστον τακτικών μελών της Γ.Σ., και η 
απόλυτη πλειοψηφία των παρόντων. Στην περίπτωση που δεν 
επιτυγχάνεται απαρτία, η συνέλευση επαναλαμβάνεται μέσα στην 
επόμενη ημέρα, όποτε θεωρείται ότι βρίσκεται σε απαρτία ανε¬ 
ξάρτητα από τον αριθμό των παρόντων μελών. 

4. Για τη λήψη αποφάσεως που αφορά την παύση των μελών 
του Δ.Σ. απαιτείται η παρουσία δέκα (10) τουλάχιστον τακτικών 
μελών και πλειοψηφία τουλάχιστον οκτώ (8) από τα παρόντα 
μέλη. 

5. Απόφαση σε θέμα που δεν έχει αναγραφεί στην πρόσκληση 
είναι άκυρη. 

6. Οι αποφάσεις της Γ.Σ. λαμβάνονται με φανερή ψηφορία με 
εξαίρεση τις αποφάσεις που αφορούν την εκλογή ή παύση των 
προσώπων που συγκροτούν τα όργανα της ΕΣΑΚ ή εκπροσω¬ 
πούν αυτήν σε άλλες αθλητικές οργανώσεις, για τη λήψη των 
οποίων απαιτείται μυστική ψηφοφορία. 

7. Καθήκοντα πρόεδρου της Γ.Σ. ασκεί ο πρόεδρος του Δ.Σ. 

της ΕΣΑΚ. Σε περίπτωση ελλείψεως, κωλύματος ή απουσίας 
του, η Γ.Σ. εκλέγει, μεταξύ των μελών της τον πρόεδρο αυτής. 
Επίσης η Γ.Σ. εκλέγει μεταξύ των μελών της τον γραμματέα της. 

8. Για τη συνεδρίαση της Γ.Σ. τηρούνται σε ίδιο βιβλίο πρα¬ 
κτικά υπογραφόμενα από τον πρόεδρο και τον γραμματέα αυτών. 

Άρθρο 9 

Διοικητικό Συμβούλιο 

1. Το Διοικητικό Συμβούλιο (Δ.Σ.) της ΕΣΑΚ αποτελείται 
από δέκα τρία (13) μέλη ως ακολούθως: 

α) Από δώδεκα (12) εκπροσώπους των τακτικών μελών της 
ΕΣΑΚ του καθενός από αυτούς οριζομένου με απόφαση του Δ.Σ. 
του αντίστοιχου σωματείου, οι οποίοι και εκλέγουν μεταξύ αυτών 
το προεδρείο του Δ.Σ. 

β) Από ένα (1) εκπρόσωπο των παρέδρων μελών που υποδει¬ 
κνύονται από αυτά (τα πάρεδρα μέλη). 

2. Η νόμιμη συγκρότηση του Δ.Σ. δεν επηρεάζεται .από την 
πρόσκαιρη έλλειψη τριών (3) από τα μέλη του, μεταξύ των 
οποίων ο πρόεδρος ή ο αντιπρόεδρος. 

3. Σε περίπτωση θανάτου, παραίτησης ή έκπτωσης ή αποχώ¬ 
ρησης για οποιοδήποτε λόγο μέλους του Δ.Σ. κατά την διάρκεια 
της θητείας, ορίζεται κατά τ’ ανωτέρω νένο μέλος για τον υπολει- 
πόμενο της θητείας, χρόνο. 

4. Το αξίωμα του προέδρου και των λοιπών μελών του Δ.Σ. 
είναι τιμητικό και άμισθο, επιτρεπομένης μόνο της καταβολής 
εξόδων παράστασης και κίνησης, το ύψος των οποίων καθορίζε¬ 
ται με απόφαση της Γ.Σ. της ΕΣΑΚ. 

Άρθρο 10 

Θητεία των μελών του Δ.Σ. 

Η θητεία των μελών του Δ.Σ. είναι τριετής, αρχίζει την 1η Αυ- 
γούστου και λήγει την 31 Ιουλίου του τρίτου από την εκλογή 
έτους και μπορεί να ανανεώνετα. Κάτά την πρώτη εφαρμογή, η 
θητεία του πρώτου Δ.Σ. αρχίζει από τη συγκρότησή του σε σώμα. 

Άρθρο 11 

Περιορισμοί - Κωλύματα - Προσόντα προέδρου και μελών Δ.Σ. 

1. Στο αξίωμα του μέλους του Δ.Σ. της ΕΣΑΚ, ορίζονται μέλη 
ή μη του Δ.Σ. σωματείου μέλους της ΕΣΑΚ τα οποία πρέπει να 
διαθέτουν αθλητική διοικητική πείρα τουλάχιστον τριών (3) 
ετών. 

2. Τα κωλύματα της παραγράφου 5 του άρθρου 39 του Ν. 
1958/1991 εφαρμόζονται αναλόγως και για τον πρόεδρο και τα 
λοιπά μέλη του Δ.Σ. της ΕΣΑΚ. Οι οριζόμενοι ως μέλη του Δ.Σ. 
υποβάλλουν με τον ορισμό τους υπεύθυνη δήλωση καθώς και πι¬ 
στοποιητικό ποινικού μητρώου περί του ότι δεν συντρέχουν τα 
ανωτέρω κωλύματα. Σε περίπτωση μη υποβολής εκπίπτουν αυ¬ 
τοδικαίως της ιδιότητάς τους ως μελών του Δ.Σ. · 

Άρθρο 12 
Αρμοδιότητες Δ.Σ. 

Στην αρμοδιότητα του Δ.Σ. ανήκει η απόφαση για όλα τα θέ¬ 
ματα τα οποία δεν έχουν ανατεθεί στην αρμοδιότητα άλλου οργά¬ 
νου της ΕΣΑΚ ιδία δε: 

α) Η διοίκηση και διαχείρηση της περιουσίας της ΕΣΑΚ 

β) Η έκδοση των κανονισμών που προβλέπονται από το άρθρο 
55 του Ν. 1958/1991, καθώς και η κατάρτιση και εισήγηση 
στη Γ.Σ. της ΕΣΑΚ των κανονισμών της παραγράφου 2 τού άρ¬ 
θρου 2 του παρόντος. 

γ) Η πρόσληψη και απόλυση του προσωπικού της ΕΣΑΚ και ο 
καθορισμός του ύψους των κάθε είδους αποδοχών και αποζημιώ¬ 
σεων αυτου, στα πλαίσια των κανονισμών που εκδίδονται βάσει 
του άρθρου 55 παράγραφος 4β' του Ν. 1958/1991. 

δ) Η οργάνωση και η επίβλεψη της διεξαγωγής των αγώνων 
αρμοδιότητας της ΕΣΑΚ. 

ε) Η έκδοση των προκηρύξεων των πρωταθλημάτων αρμοδιό¬ 


τητας της ΕΣΑΚ καθώς και των προγραμμάτων των αγώνων 
αυτών, λαμβανομένων υπόψη των από την ΕΟΚ καταρτιζομέ- 
νων προγραμμάτων των αγώνων των εθνικών ομάδων και του 
κυπέλλου Ελλάδος. 

στ) Η προς το Δ.Σ. της ΕΟΚ εισήγηση για θέματα τροποποιή¬ 
σεων των κανονισμών πρωταθλημάτων και των γενικών κανονι¬ 
σμών της ΕΟΚ κατά το μέρος που αναφέρονται στην αμειβόμενη 
καλαθοσφαίριση. 

ζ) Ο έλεγχος η και η επικύρωση των συμβολαίων, τα οποία συ- 
νάπτονται μεταξύ των σωματείων και αμειβομένων καλαθοσφαι¬ 
ριστών. 

η) Η συγκρότηση των αναγκαίων για την εκπλήρωση των 
σκοπών της ΕΣΑΚ αποφασιστικών ή γνωμοδοτικών επιτροπών 
και ο καθορισμός των αρμοδιοτήτων αυτών. θ) Η απόφαση για 
όλα τα θέματα, για τα οποία κατά ρητή πρόβλεψη ειδικών διατά¬ 
ξεων απαιτείται απόφαση αυτού. 

Άρθρο 13 

Αρμοδιότητες προεδρείου του Δ.Σ. 

1. Ο πρόεδρος του Δ.Σ. έχει τις ακόλουθες αρμοδιότητες: 

α) Εκπροσωπεί την ΕΣΑΚ δικαστικώς και εξωδικως. Μπορεί 

με απόφασή του να αναθέτει την εκπροσώπηση της ΕΣΑΚ στον 
αντιπρόεδρο ή άλλο μέλος του Δ.Σ. ή σε υπαλλήλους ή δικηγό¬ 
ρους της ΕΣΑΚ γενικώς ή ορισμένες πράξεις. 

β) Προΐστατα όλων των υπηρεσιών της ΕΣΑΚ, διευθύνει τις 
εργασίες αυτής και λαμβάνει τις προς τούτο αναγκαίες αποφά¬ 
σεις, κατά τις διέπουσες την ΕΣΑΚ διατάξεις, τους κανονισμούς 
αυτής και τις αποφάσεις του Δ.Σ. 

γ) Συγκαλεί την Γ.Σ. της ΕΣΑΚ, προεδρεύει αυτής και κατευ¬ 
θύνει τις συνεδριάσεις της. 

δ) Προεδρεύει του Δ.Σ. και κατευθύνει τις συνεδριάσεις αυτού. 
Καθορίζει τα θέματα της ημερήσιας διάταξης και συγκαλεί σε συ¬ 
νεδρίαση τα μέλη αυτού. 

ε) Υπογράφει με τον Γενικό Γραμματέα κάθε έγγραφο εξερχό- 
μενο και τα πρακτικά συνεδριάσεων μετά την επικύρωση αυτών. 

2. Ο αντιπρόεδρος του Δ.Σ. αναπληρεί τον πρόεδρο ως προς 

τις υπό στοιχεία α, β, δ, και ε, της προηγούμενης παραγράφου 
αρμοδιότητες αυτού σε περίπτωση ελλείψεως, απουσία ή κωλύ¬ 
ματος αυτού. - ·, 

3. Ο Γ ενικός Γ ραμματέας φροντίζει για την ομαλή διεξαγωγή 
της εσωτερικής υπηρεσίας της ΕΣΑΚ, εποπτεύει του προσωπικού 
αυτής, τηρεί το αρχείο, τη σφραγίδα και τα βιλβία της ΕΣΑΚ, 
διεξάγει την αλληλογραφία και υπογράφει κάθε έγγραφο μαζί με 
τον Πρόεδρο καθώς και τα εντάλματα πληρωμών. 

4. Ο ταμίας έχει τις ακόλουθες αρμοδιότητες: 

α) Ενεργεί όλες τις εισπράξεις των πόρων της ΕΣΑΚ, έναντι 
διπλοτύπων αποδείξεων, υπογραφόμενων από αυτόν και θεωρού¬ 
μενων από τον Πρόεδρο και το Γενικό Γραμματέα του Δ.Σ. 

β) Υπογράφει μαζί με τον Πρόεδρο και το Γενικό Γραμματέα 
τις επιταγές για την ανάληψη από τις Τράπεζες κατατεθημένων 
χρημάτων. 

γ) Είναι προσωπικώς υπεύθυνος για κάθε ταμειακή ανωμαλία 
καθώς και για κάθε πληρωμή εντάλματος ή κάθε άλλη πληρωμή 
την οποία ενήργησε χωρίς απόφαση γενική ή ειδική του Δ.Σ. μαζί 
με τον ταμία, ευθύνονται επίσης και ο Πρόεδρος και ο Γενικός 
Γραμματέας για κάθε πληρωμή για την οποία έδωσαν εντολή, 
καθ’ υπέρβαση των ψηφισμένων πιστώσεων. 

δ) Τηρεί βιβλίο εσόδων και εξόδων που μονογραφείται από τον 
Πρόεδρο και τον Γενικό Γραμματέα. 

ε) Εισηγείται στο Δ.Σ. το σχέδιο προϋπολογιμού και υποβάλλει 
εις αυτό τον απολογισμό κάθε χρήσης. 

Άρθρο 14 

Συγκρότηση σε σώμα του Δ.Σ. 

Το νέο Δ.Σ. της ΕΣΑΚ συνερχόμενο μέσα στο πρώτο δεκαή¬ 
μερο του μηνός Αυγούστου και κατά την πρώτη εφαρμογή μέσα 



388 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


σ’ ένα μήνα από τη δημοσίευση του παρόντος, συγκροτείται σε 
σώμα με την εκλογή μεταξύ των μελών του Δ.Σ. που προέρχεται 
από σωματεία της Αΐ εθνικής κατηγορίας, του Προέδρου, του 
Αντιπροέδρου, του Γενικού Γραμματέα και του Ταμία αυτού. 

Η ψηφορία είναι μυστική. 

Άρθρο 15 
Λειτουργία Δ.Σ. 

1. Το Δ.Σ. συνέρχεται σε συνεδριάσεις ύστερα από πρόσκληση 
του Προέδρου αυτού τακτικώς μεν μία φορά την εβδομάδα, εκτά¬ 
κτως δε οσάκις ήθελε κρίνει τούτο αναγκαίο ο πρόεδρος αυτού ή 
ήθελαν ζητήσει τούτο πέντε (5) τουλάχιστον από τα μέλη αυτού. 

2. Το Δ.Σ. βρίσκεται σε απαρτία παρόντων τουλάχιστον οκτώ 
(8) από τα μέλη του. Οι αποφάσεις του λαμβάνονται με πλειοψη- 
φία των παρόντων μελών του και σε περίπτωση ισοψηφίας υπερι¬ 
σχύει η γνώμη υπέρ της οποίας τάχθηκε ο Πρόεδρος. 

3. Για τις συνεδριάσεις του Δ.Σ. τηρούνται πρακτικά υπογρα- 
φόμενα από τα παρόντα μέλη αυτού. 

Άρθρο 16 

Εξελεγκτική Επιτροπή 

Ο τακτικός έλεγχος της οικονομικής διαχείρισης και του Ισο¬ 
λογισμού της ΕΣΑΚ ενεργείται από τριμελή Εξελεγκτική Επι¬ 
τροπή εκλεγόμενη με θητεία όση και του Δ.Σ. της ΕΣΑΚ, από τη 
Γ.Σ. αυτής. 

Οι υποψήφιοι για το αξίωμα του μέλους της Εξελεγκτικής 
Επιτροπής πρέπει να είναι τουλάχιστον μέλη αθλητικών σωμα¬ 
τείων που είναι μέλη της ΕΣΑΚ. 

Άρθρο 17 

Σχέση ΕΟΚ και ΕΣΑΚ 

Η ΕΣΑΚ ως τακτικό μέλος της ΕΟΚ έχει τα δικαιώματα και 
τις υποχρεώσεις που ορίζονται για τα τακτικά μέλη αυτής από τις 
διατάξεις της ισχύουσας νομοθεσίας, του καταστατικού και του 
κανονισμού της ΕΟΚ. 

ΚΕΦΑΛΑΙΟ Γ 

Επιτροπές και λοιπά όργανα της ΕΣΑΚ 

Αρμοδιότητες αυτών 

Άρθρο 18 
Γενική διάταξη 

1. Στην ΕΣΑΚ λειτουργούν ατομικά ή συλλογικά όργανα, 
σύμφωνα με τα όσα ορίζονται στα επόμενα άρθρα του παρόντος 
κεφαλαίου. 

2. με απόφαση του Δ.Σ. της ΕΣΑΚ μπορεί να συνιστώνται και 
άλλα όργανα αποφασιστικής ή γνωμοδοτικής αρμοδιότητας, εφό¬ 
σον κατά την κρίση του, είναι αναγκαία για τη εκπλήρωση των 
σκοπών της ΕΣΑΚ. Με την ίδια απόφαση καθορίζονται και οι αρ¬ 
μοδιότητες των συνιστωμένων οργάνων. 

3. Όλα τα όργανα του παρόντος άρθρου συγκροτούνται με 
απόφαση του Δ.Σ. της ΕΣΑΚ με θητεία των μελών τους ετήσια, 
εκτός αν διαφορετικά ορίζεται από τις διέπουσες το συγκεκριμένο 
όργανο διατάξεις. Η θητεία μπορεί να ανανεώνεται. 

Άρθρο 19 

Επιτροπή Επίλυσης Οικονομικών Διαφορών Αμειβόμενης Καλα¬ 
θοσφαίρισης (Ε.Ε.Ο.Δ.Α.Κ.) 

1. Στην ΕΣΑΚ λειτουργεί Επιτροπή Επίλυσης Οικονομικών 
Διαφορών Αμειβόμενης Καλαθοσφαίρισης (Ε.Ε.Ο.Δ.Α.Κ.), η 
οποία είναι αρμόδια: 

α) Για την επίλυση οικονομικών διαφορών μεταξύ των καλα¬ 
θοσφαιριστών και των σωματείων που ανήκουν, καθώς επίσης 
και των τελευταίων αυτών με τους προπονητές τους. 

β) Για την, κατά τους οικείους κανονισμούς διακοπή ή λύση 
του συμβολαίου καλαθοσφαιριστών και σωματείων. 


γ) Για κάθε άλλο θέμα που κατά τις κείμενες διατάξεις απαι¬ 
τείται απόφασης αυτής. 

2. Η Επιτροπή αυτή αποτελείται: 

α) Από ένα (1) μέλος του Δ.Σ. της ΕΣΑΚ, κατά προτίμηση νο¬ 
μικό ως Πρόεδρο. 

β) Από τρεις (3) νομικούς, κοινής αποδοχής των ενδιαφερομέ¬ 
νων μερών, που να έχουν τα προσόντα του άρθρου 42 του Ν. 
1958/1991. 

γ) Από ένα (1) εκπρόσωπο του Πανελληνίου Συνδέσμου Αμει- 
βόμενων Καλαθοσφαιριστών (Π.Σ.Α.Κ.), ή της αντίστοιχης ένω¬ 
σης των προπονητών, κατά περίπτωση, και για αντίστοιχα του 
κλάδου τους θέματα, που συζητούνται στην Επιτροπή. 

3. Η Ε.Ε.Ο.Δ.Α.Κ. συγκροτείται με απόφαση του Δ.Σ. της 
ΕΣΑΚ με την οποία ορίζονται και οι αναπληρωτές των τακτικών 
μελών. Ο διορισμός των εκπροσώπων των καλαθοσφαιριστών 
και προπονητών μαζί με τους αναπληρωτές τους γίνεται υστέρα 
από υπόδειξη των Δ.Σ. των οικείων ενώνσεών τους. 

4. Οι αποφάσεις της Ε.Ε.Ο.Δ.Α.Κ. δεν είναι προσωρινά εκτε¬ 
λεστές και προσβάλλονται με έφεση ενώπιον της οικείας δευτερο¬ 
βάθμιας Επιτροπής Επίλυσης Οικονομικών Διαφορών, συγκρο¬ 
τούμενη σύμφωνα με τις διατάξεις της παραγράφου 6 του άρθρου 
43 του Ν. 1958/1991, ασκούμενη μέσα σε δεκαπέντε (15) ημέ¬ 
ρες από την κοινοποίηση της απόφασης. 

5. Η θητεία των μελών της Ε.Ε.Ο.Δ.Α.Κ. είναι διετής. 

6. Στα μέλη της Ε.Ε.Ο.Δ.ΑΚ και τους αναπληρωτές τους πα¬ 
ρέχεται ειδική μηνιαία αποζημίωση το ύψος της οποίας καθορίζε¬ 
ται από το Δ.Σ. της ΕΣΑΚ, τον προϋπολογισμό της οποίας βαρύ- 
νει η σχετική δαπάνη. 

Άρθρο 20 

Ελεγκτικό Συμβούλιο 

1. Στην ΕΣΑΚ συνιστάται Ελεγκτικό Συμβούλιο (Ε.Σ.) αποτε- 
λούμενο από εννέα (9) μέλη οριζόμενα με θητεία δύο (2) ετών που 
μπορεί να ανανεώνεται με απόφαση του αρμόδιου για θέματα 
αθλητισμού Υπουργού. 

2. Με απόφαση του αρμόδιου για θέματα αθλητισμού Υπουρ¬ 
γού τα μέλη του Ε.Σ. μπορεί να αυξάνονται μέχρι του αριθμού 
των δέκα πέντε (15) κατ’ ανώτατο όριο. 

3. Έργο του Ε.Σ. είναι ο έλεγχος των σωματείων - μελών της 
ΕΣΑΚ για τη διαπίστωση της τήρησης των διατάξεων του Ν. 
1958/1991 και των σε εκτέλεση αυτού εκδιδομένων κανονιστι¬ 
κών γενικά πράξεων, καθώς και ο έλεγχος της εκπλήρωσης των 
οικονομικών υποχρεώσεών τους προς την ΕΣΑΚ, τους καλαθο¬ 
σφαιριστές, τους προπονητές και τα γυμναστήρια. 

4. Το Ε.Σ. διενεργεί τους ακόλουθους ελέγχους: 

α) Ετήσιο τακτικό. ' 

β) Έκτακτο, ύστερα από εντολή του αρμόδιου για θέματα 
αθλητισμού Υπουργού ή του Δ.Σ. της ΕΣΑΚ ή του Προέδρου του 
Δ.Σ. αυτής ή τις περιπτώσεις που το ίδιο κρίνει με αιτιολογημένη 
απόφασή του, αναγκαίο τον έλεγχο. 

γ) Μηνιαίο έλεγχο για την εφαρμογή ιδίως των διατάξεων των 
άρθρων 20 και 31 έως και 41 του Ν. 1958/1991. 

5. Ως τυπικά προσόντα διορισμού ορίζονται: 

α) Πτυχίο Ανώτατου Εκπαιδευτικού Ιδρύματος (Α.Ε.Ι.) οικο¬ 
νομικής κατεύθυνσης ή ισότιμου αλλοδαπής. 

β) Αποδεδειγμένη δεκαετή τουλάχιστον λογιστική και ελε¬ 
γκτική πείρα, εφόσον πρόκειται για μέλη της επόμενης παραγρά¬ 
φου. 

6. Πέντε (5) από τα μέλη επιλέγονται από ειδικό κατάλογο 
που περιέχει διπλάσιο αριθμό και που προτείνεται από την επαγ¬ 
γελματική ένωση Λογιστών-Ελεγκτών και τα οποία έχουν τα τυ¬ 
πικά προσόντα της προηγούμενης παραγράφου. 

7. Τα μέλη του Ε.Σ. δεν μπορούν να είναι μέλη των σωμα¬ 
τείων - μελών της ΕΣΑΚ, ή να μετέχουν στα όργανα διοίκησης 
των σωματείων αυτών, ούτε να έχουν οποιαδήποτε οικονομική ή 
άλλη εξάρτηση από τα παραπάνω νομικά η φυσικά πρόσωπα. 

8. Το Ε.Σ. μετά από κάθε έλεγχο, συντάσσει έκθεση ελέγχου 
που υποβάλλεται υποχρεωτικά: 

α) Στον αρμόδιο για θέματα αθλητισμού Υπουργό. 

β) Στο Δ.Σ. της ΕΣΑΚ. 

γ) Στη Γ.Σ. των μελών του Σωματείου που αφορά ο έλεγχος. 

5) Στο Δ.Σ. της Ελληνικής Ομοσπονδίας Καλαθοσφαίρισης 
(ΕΟΚ). 

9. Σε περίπτωση διαπίστωσης παραβάσεων, έχει υποχρέωση 
να περιλάβει στην έκθεσή του τις, κατά την κρίση του, ενδεικνυό- 
μενες ενέργεις για τη διαπίστωση των τυχόν διοικητικών, διαχει¬ 
ριστικών, πειθαρχικών ή ποινικών ευθυνών του ελεγχόμενου νο¬ 
μικού προσώπου ή των μελών των οργάνων διοίκησης αυτού. 

10. Οι υπό στοιχεία α', β', και γ’ της παραγράφου 7 του παρό¬ 
ντος άρθρου αποδέκτες της έκθεσης, έχουν υποχρέωση μέσα σε 
δέκα (10) ημέρες από την παραλαβή αυτής να διαβιβάσουν πλή¬ 
ρες αντίγραφό της: 

α) Στο οικείο δικαιοδοτικό όργανο για τον έλεγχο των παρα¬ 
βάσεων αρμοδιότητάς του, και την επιβολή των νομίμων κυρώ¬ 
σεων, και, 

β) Στον αρμόδιο εισαγγελέα στις περιπτώσεις που πιθανολο¬ 
γούνται παραβάσεις ποινικού χαρακτήρα. 

11. Τα μέλη που Ε.Σ., κατά την άσκηση των καθηκόντων 
τους, δικαιούνται να λαμβάνουν γνώση οποιουδήποτε βιβλίου, 
λογαριασμού ή εγγράφου περιλαμβανομένων και των πρακτικών 
της γενικής συνέλευσης και του Διοικητικού Συμβουλίου του σω¬ 
ματείου που ελέγχουν. 

12. Τιμωρείται από το οικείο δικαιοδοτικό όργανο με αποβολή 
από το οικείο πρωτάθλημα, το σωματείο του οποίου μέλος του 
Δ.Σ., διευθυντής, ή άλλος υπάλληλος αυτής αρνείται να θέσει στη 
διάθεση των ελεγκτών τα βιβλία, τους λογαριασμούς, ισολογι¬ 
σμούς, απολογισμούς καθώς και άλλα έγγραφα του σωματείου, 
αναγκαία για την άσκηση του έργου τους ή αρνείται να παράσχει 
στους ελεγκτές τις ζητούμενες πληροφορίες ή στοιχεία ή παρεμ¬ 
βάλλει με οποιονδήποτε τρόπο δυσχέρειες στην άσκηση του ελέγ¬ 
χου από αυτούς. 

13. Με ειδικό κανονισμό που καταρτίζεται από το Ε.Σ. και 
εγκρίνεται από τον αρμόδιο για θέματα αθλητισμού Υπουργό 
μετά γνώμη του Δ.Σ. της ΕΣΑΚ καθορίζονται τα θέματα εσωτε¬ 
ρικής λειτουργίας αυτού. 

14. Με απόφαση του αρμόδιου για θέματα αθλητισμού Υπουρ¬ 
γού, καθορίζεται το ύψος της αμοιβής των μελών του Ε.Σ., ο τρό¬ 
πος καταβολής της, καθώς και οι φορείς που βαρύνονται με αυ¬ 
τήν. 

Άρθρο 21 

Δικαιοδοτικό Όργανο 

1. Στην ΕΣΑΚ λειτουργεί από την αγωνιστική περίοδο 1992- 
1993 μονομελές δικαιοδοτικό όργανο, το οποίο είναι αρμόδιο: 

α) Για την εκδίκαση των παραβάσεων και επιβολή των ποι¬ 
νών, οι οποίες προβλέπονται από τις διατάξεις του Κανονισμού 
Αγώνων Πρωταθλημάτων Καλαθοσφαίρισης, όπως αυτές ισχύ¬ 
ουν κάθε φορά. 

β) Για την εκδίκαση και λήψη απόφασης επί των ενστάσεων 
κατά κύρους αγώνα. 

γ) Για κάθε άλλο θέμα που ανατίθεται σ’ αυτό από ειδικές δια¬ 
τάξεις του Ν. 1958/1991 ή άλλου νόμου ή κανονισμού. 

2. Το δικαιοδοτικό όργανο της ΕΣΑΚ ορίζεται μαζί με τον 
αναπληρωτή του με θητεία δύο (2) ετών, με απόφαση του αρμό¬ 
διου για θέματα αθλητισμού Υπουργού. Είναι υποχρεωτικός για 
τον Υπουργό ο διορισμός προσώπου που υποδεικνύεται ομόφωνα 
από τη Γ.Σ. της ΕΣΑΚ. 

3. Ως δικαιοδοτικό όργανο ορίζεται δικαστικός λειτουργός εν 
ενεργεία ή εν συντάξει ή νομικός εν γένει, ο οποίος έχει ειδική 
εμπειρία και γνώση στα αθλητικά πράγματα και το αθλητικό δί¬ 
καιο και δεν έχει την ιδιότητα του μέλους διοικητικού οργάνου ή 
του μέλους αθλητικού σωματείου Α1 καλαθοσφαίρισης, από πε¬ 


νταετία τουλάχιστον, εφαρμοζομένων κατά τα λοιπά των διατά¬ 
ξεων του άρθρου 42 του Ν. 1958/1991 και του άρθρου 41 πα¬ 
ράγραφος 3 του Ν. 1756/88 «Κώδικας Οργανισμού δικαστη¬ 
ρίων κ.λπ.» κατά περίπτωση. 

4. Ο αναπληρωτής του δικαιοδοτικού οργάνου ασκεί τις με 
απόφαση αυτού ανατιθέμενες σ’ αυτόν αρμοδιότητες, εν ελλείψει 
δε αυτού ασκεί όλες τις αρμοδιότητές του. 

5. Οι αποφάσεις του δικαιοδοτικού οργάνου είναι αμέσως 
εκτελεστές ακόμη και όταν προσβάλλονται ενώπιον δευτεροβαθ¬ 
μίου οργάνου. 

6. Οι αποφάσεις του δικαιοδοτικού οργάνου προσβάλλονται με 
έφεση, ασκούμενη μέσα σε πέντε (5) ημέρες από την κοινοποίησή 
τους ή την με οποιονδήποτε τρόπο γνώση τους, ενώπιον του 
ΑΣΕΑΔ, στις εξής περιπτώσεις: 

α) Όταν εκδίδονται επί ενστάσεων κατά του κύρους αγώνα. 

β) Όταν επιβάλλουν ποινές για πράξεις βίας, εφόσον πρόκειται 
για ποινές αποκλεισμού της έδρας του σωματείου ή τέλεσης 
αγώνα χωρίς θεατές, για τρειφψ3) τουλάχιστον αγωνιστικές και 
στις δύο περιπτώσεις. 

γ) Όταν επιβάλλουν: 

αα) Ποινές στέρησης του δικαιώματος εισόδου στους αγωνι¬ 
στικούς χώρους για χρονικό διάστημα μεγαλύτερο των τριών (3) 
μηνών. 

ββ) Ποινές αποκλεισμού από αγώνες σε καλαθοσφαιριστές για 
χρονικό διάστημα μεγαλύτερο από δύο (2) μήνες και εφόσον πρό¬ 
κειται για παράβαση που δεν έχει αναγραφεί σε φύλλο αγώνα. 

γγ) Οποιεσδήποτε ποινές για τις οποίες επιτρέπεται έφεση 
ενώπιον του ΑΣΕΑΔ από ειδικές διατάξεις της αθλητικής γενικά 
νομοθεσίας των καταστατικών ή κανονισμών. 

7. Στο δικαιοδοτικό όργανο και στον αναπληρωτή του, κατα¬ 
βάλλεται αποζημίωση, το ύψος της οποίας καθορίζεται με την 
απόφαση διορισμού, ή δε δαπάνη βαρύνει την ΕΣΑΚ. 

ΚΕΦΑΛΑΙΟ Δ’ 

Ειδικά θέματα - Μεταβατικές διατάξεις 
Άρθρο 22 

Διαχειριστική περίοδος 

Η διαχειριστική περίδος της ΕΣΑΚ αρχίζει την 1η Ιουλίου και 
λήγει την 30η Ιουνίου κάθε έτους. 

Άρθρο 23 

Σφραγίδα ΕΣΑΚ 

Η ΕΣΑΚ έχει ίδια σφραγίδα που φέρει κυκλικώς τις λέξεις 
«ΕΝΩΣΗ ΣΩΜΑΤΕΙΩΝ ΑΜΕΙΒΟΜΕΝΩΝ ΚΑΛΑΘΟΣΦΑΙΡΙ¬ 
ΣΤΩΝ» και το έτος ίδρυσης και στο κέντρο παράσταση καθοριζό¬ 
μενη με απόφαση του Δ.Σ. αυτής. 

Στην Υπουργό Πολιτισμού, αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 14 Φεβρουάριου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Η ΥΠΟΥΡΓΟΣ 

ΑΝΝΑ ΨΑΡΟΥΔΑ-ΜΠΕΝΑΚΗ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Α ΠΟΦΑΣΕΙ Σ 

Αριθ. Φ. 0544/2/ΑΣ 85/Μ. 4090 (3) 

Έγκριση Πρωτοκόλλου συνάψεως διπλωματικών Σχέσεων με¬ 
ταξύ της Ελληνικής Δημοκρατίας και της Ουκρανίας. 

Ο ΥΠΟΥΡΓΟΣ ΕΞΩΤΕΡΙΚΩΝ 

.Έχοντας υπόψει τις διατάξεις: 

1. Της Συμβάσεως της Βιέννης «περί διπλωματικών σχέσεων» 
η οποία υπογράφηκε στη Βιέννη στις 18 Απριλίου 1961 και κυ¬ 
ρώθηκε από τη Χώρα μας με το υπ’ αριθ. 503/1970 Νομοθε¬ 
τικό Διάταγμα (ΦΕΚ 108/Α/1970). 

2. Της Συμβάσεως της Βιέννης «περί προξενικών σχέσεων» η 
οποία υπογράφηκε στη Βιέννη στις 24 Απριλίου 1963 και κυρώ¬ 
θηκε από της Χώρας μας με τον υπ’ αριθ. 90/1975 Νόμο (ΦΕΚ 
150/Α/23.7.1975). 

3. Της Τελικής Πράξης για την ασφάλεια και τη συνεργασία 
στην Ευρώπη η οποία υπογράφηκε στο Ελσίνκι στις 1 Αυγούστου 
1975. 

4. Της Χάρτας των Παρισίων για μια καινούργια Ευρώπη η 
οποία υπογράφηκε στο Παρίσι στις 21.11.1990. 

5. Ολων των κειμένων που υπογράφηκαν στα πλαίσια της 

ΔΑΣΕ. 

6. Το περιεχόμενο του υπό έγκριση Πρωτοκόλλου, αποφασί¬ 
ζουμε: 

Εγκρίνουμε ως έχει και εις το σύνολο του το Πρωτόκολλο περί 
συνάψεως Διπλωματικών Σχέσεων μεταξύ της Ελληνικής Δημο¬ 
κρατίας και της Ουκρανίας που υπογράφηκε στην Αθήνα στις 15 
Ιανουάριου 1992 του οποίου το κείμενο σε πρωτότυπο στην Ελ¬ 
ληνική γλώσσα έχει ως εξής: 

Αθήνα, 13 Φεβρουάριου 1992 

Ο ΥΠΟΥΡΓΟΣ 

Α. ΣΑΜΑΡΑΣ 

ΠΡΩΤΟΚΟΛΛΟ 

Περί Συνάψεως Διπλωματικών Σχέσεων 
Μεταξύ της Ελληνικής Δημοκρατίας 
και της Ουκρανίας 

Η Ελληνική Δημοκρατία και η Ουκρανία (στο εξής αποκαλού- 
μενες «τα μέρη»). 

Καθοδηγούμενα από την κοινή θέληση να αναπτύξουν συνερ¬ 
γασία στους πολιτικό, εμπορικό, οικονομικό, πολιτιστικό, ανθρω¬ 
πιστικό και άλλους τομείς. 

Συμφωνούντα να αναπτύξουν τις σχέσεις του βάσει των αρχών 
της εθνικής κυριαρχίας, ισότητας, αμοιβαίου σεβασμού, εδαφι-, 
κής ακεραιότητας, μη επέμβαση στις εσωτερικές υποθέσεις του 
άλλου σύμφωνα με τον Χάρτη των Ηνωμένων Εθνών, τις διατά¬ 
ξεις της τελικής πράξης του Ελσίνκι, του Χάρτη των Παρισίων 
για μία νέα Ευρώπη και άλλα κείμενα της ΔΑΣΕ 

αποφάσισαν να συνάψουν διπλωματικές σχέσεις από την ημε¬ 
ρομηνία υπογραφής του παρόντος Πρωτοκόλλου και να ανοίξουν 
διπλωματικές αποστολές σε επίπεδο Πρεσβείας. 

Τα μέρη αποφάσισαν ότι οι σχέσεις τους θα διέπονται από την 
Σύμβαση της Βιέννης «Περί διπλωματικών σχέσεων» της 19ης 
Απριλίου. 

Οι προξενικές σχέσεις θα διέπονται από τη Σύμβαση της Βιέν¬ 
νης «περί προξενικών σχέσεων» της 24ης Απριλίου 1963 και 
λαμβάνοντας υπόψη την διαδοχή από την Ουκρανία των διεθνών 
συνθηκών της πρώην ΕΣΣΔ. 

Τα μέρη έχουν την πεποίθηση ότι η σύναψη διπλωματικών 
σχέσεων μεταξύ της Ελληνικής Δημοκρατίας και της Ουκρανίας 
ανταποκρίνεται στα Εθνικά συμφέροντα των δύο Κρατών και θα 


διευκολύνει την ενίσχυση της Διεθνούς συνεργασίας και της Πα¬ 
γκοσμίου Ειρήνης. 

Τα παρόν πρωτόκολλο υπεγράφη στην Αθήνα στις 15 Ιανουα-. 
ρίου 1992 εις διπλούν στην Ελληνική και Ουκρανική γλώσσα και 
τα δύο κείμενα έχοντα την ίδια ισχύ. 

• ΓΙΑ ΤΗΝ ΕΛΛΗΝΙΚΗ ΔΗΜΟΚΡΑΤΙΑ ΓΙΑ ΤΗΝ ΟΥΚΡΑΝΙΑ 

(υπογραφές) 

-♦- 

ΠΡΑΞΕΙΣ ΥΠΟΥΡ ΓΙΚΟΥ Σ ΥΜΒΟΥΛΙΟΥ 

(4) 

Πράξη 18 της 19 Φεβρουάριου 1992 
Παραχώρηση διαθεσίμων οικοπέδων συνοικισμού Γιαννούλη Ν. 

Έβρου στο Εθνικό Ίδρυμα Υποδοχής και Αποκατάστασης 

Παλιννοστούντων Ομογενών Ελλήνων (Ε.Ι.Υ.Α.Π.Ο.Ε.). 

ΤΟ ΥΠΟΥΡΓΙΚΟ ΣΥΜΠΟΥΛΙΟ 

Έχοντες υπόψη: 

1. Τις διατάξεις του άρθρου 6 του Ν. 994/79 «περί ρυθμίσεως 
θεμάτων και διαθέσεως των αποστραγγισθεισών γαιών ελών Λυ- 
σιμαχίας και Τριχωνίδας και άλλων τινών διατάξεων». 

2. Την αριθ. 147526/3.2.1992 εισήγηση του Υπουργού Γε¬ 
ωργίας για παραχώρηση συνολικής έκτασης 114,795 στρεμμά¬ 
των αγροκτήματος Γιαννούλη Ν. Έβρου προς το Εθνικό Ίδρυμα 
Υποδοχής και Αποκατάστασης των Παλιννοστούντων Ομογενών 
Ελλήνων (Ε.Ι.Υ.Α.Π.Ο.Ε.), αποφασίζει: 

Την παραχώρηση, προς το Εθνικό Ίδρυμα Υποδοχής και 
Αποκατάστασης Παλιννοστούντων Ομογενών Ελλήνων (Ε.Ι.- 
Υ.Α.Π.Ο.Ε.), για την εφαρμογή του στεγαστικού προγράμματος 
στέγασης των παλιννοστούντων ομογενών ελλήνων, δωρεάν 
κατά πλήρη κυριότητα, νομή και κατοχή διαθεσίμων οικοπέδων 
συνολικής έκτασης 114,795 στρεμμάτων του αγροκτήματος 
Γιαννούλη Ν. Έβρου και συγκεκριμένα των οικοπέδων: 126, 1, 
2, 3, 4, 5, 6, 7, 8, 10, 11, 12, 13, 14, 15, 16, 17, 19, 145, 
22, 26, 27, 29, 31, 33, 34, 35, 36, 37, 40, 41, 43, 48, 52, 
54, 63, 64, 65, 67, 70, 72, 73, 78, 79, 80, 81, 84, 88, 95, 
96, 99, 120, 124, 125, 135, 136, 137,141,142, 143, 147, 
149, 150, 112, αντοίστοιχης έκτασης στεμμάτων: 27,360. 
1,470, 1,518, 1,461, 1,475, 1,259, 1,477, 1,459, 1,504, 
1,559, 1,608, 1,608, 1,601, 1,517, 0,713, 1,478, 1,496, 
1,607, 0,948, 1,432, 1,491, 1,503, 1,568, 0,716, 0,618, 
1,512, 1,519, 0,667, 0,622, 1,467, 1,091, 1,510, 1,556, 
1,449, 1,500, 1,500, 1,484, 0,510, 1,536, 1,509, 1,527, 
0,775, 0,925, 1,548, 1,501, 1,536, 1,501, 1,044, 1,516, 
1,529,1,478,1,375,1,510,1,512,1,529,0,797,1,890. 

Ο εντοπισμός των ανωτέρω εκτάσεων, θα γίνει σε συνεργασία 
με την Διεύθυνση Γεωργίας και το γραφείο Τοπογραφικής Ν. 
Έβρου. 

Η απόφαση αυτή θα ανακληθεί σε περίπτωση που δεν πραγμα¬ 
τοποιηθεί ή αλλάξει ο σκοπός για τον οποίο παραχωρείται η 
έκταση. 

Η πράξη αυτή να δημοσιευθεί στην Εφημερίδα της Κυβερνή- 
σεως. 

Αθήνα, 19 Φεβρουάριου 1992 

Ο Πρόεδρος Ο Αντιπρόεδρος Τα μέλη 

Ακριβές αντίγραφο 

Ο Γραμματέας του Υπουργικού Συμβουλίου 
ΕΥΑΓΓΕΛΟΣ Κ. ΒΟΛΟΥΔΑΚΗΣ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

Πράξη αρ. 20 της 19 Φεβρουάριου 1992 
Τροποποίηση της αριθ. 154/4.12.1991 Πράξης του Υπουργι¬ 
κού Συμβουλίου «Έγκριση, εγκατάστασης νέων μονάδων στο 
Διϋλιστήριο της Εταιρείας ΠΕΤΡΟΛΑ ΕΛΛΑΣ ΑΕΒΕ στην 
Ελευσίνα για τον εκσυγχρονισμό του». 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

α) Τις διατάξεις των άρθρων: ι) 4 του Ν. 1360/1983 «Προώ¬ 
θηση των επενδύσεων, οργάνωση των Υπηρεσιών Κρατικών 
Προμηθειών και άλλες διατάξεις», ιι) 4 και 5 του Π.Δ. 84/1984 
«Ίδρυση, επέκταση, εκσυγχρονισμός, συγχώνευση και μετεγκά- 
τασταση βιομηχανιών, βιοτεχνιών και αποθηκών μέσα στα όρια 
του ηπειρωτικού τμήματος του Νομού Αττικής και των νησιών 
Σαλαμίνας και Αίγινας», γ) 56 παρ. 3 του Νόμου 998/79 «Περί 
προστασίας των δασών και των δασικών εν γένει εκτάσεων της 
Χώρας». 

β. Την αριθ. 154/4.12.1991 Πράξη του «Έγκριση εγκατά¬ 
στασης νέων μονάδων στο Διυλιστήριο της Εταιρείας ΠΕΤΡΟΛΑ 
ΕΛΛΑΣ ΑΕΒΕ στην Ελευσίνα για τον εκσυγχρονισμό του» {ΕτΚ 
Α' 191). 


γ. ΤηνΑ.Π. 263/17.2.1992 εισήγηση του Υπουργού Βιομη¬ 
χανίας, Ενέργειας και Τεχνολογίας, αποφασίζει: 

Την τροποποίηση της παρ. Ιβ' της αριθ. 154/4.12.1991 
Πράξης του «Έγκριση εγκατάστασης νέων μονάδων στο Διυλιστή¬ 
ριο της Εταιρείας ΠΕΤΡΟΛΑΛ ΕΛΛΑΣ ΑΕΒΕ στην Ελευσίνα 
για τον εκσυγχρονισμό του» (ΕτΚ Α' 191/12.12.91) ως έξης: 

1. «β) μονάδος ποιοτικής αναβάθμισης προϊόντων του Διυλι¬ 
στηρίου της (νΐδΙοΓ&ΙίβΓ) στην Ελευσίνα, που θα χρησιμοποιεί ως 
καύσιμο υγραέριο και θα γίνει με μετατροπή των δύο μονάδων 
ατμοσφαιρικής διύλισης αργού πετρελαίου (Ηο\νε ΒεΕ6γ) δυναμι¬ 
κότητας η κάθε μία 10.000 βαρελιών ημερησίως, οι οποίες 
υπάρχουν σήμερα και λειτουργούν με μαζούτ, καθώς και τη 
εγκατάσταση δύο νέων μονάδων ατμοσφαιρικής διϋλισης, δυνα¬ 
μικότητας η καθεμία 20.000 βαρελιών ημερησίως, σε αντικατά¬ 
σταση των κατά τα ανωτέρω μετατραπησομένων μονάδων». 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 19 Φεβρουάριου 1992 

Ο Πρόεδρος Οι Αντιπρόεδροι Τα μέλη 

Ακριβές αντίγραφο 

Ο Γραμματέας του Υπουργικού Συμβουλίου 
ΕΥΑΓΓΕΛΟΣ Κ. ΒΟΥΑΟΥΔΑΚΗΣ 



__ ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ 


ΕΘΙΜΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤ ΘΒ 

λειτουργούν καθημερινά από 8.00’ έως 13.30’ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ Καποδιστρίου 25 τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 60. Από 9 σελίδες μέχρι 16 δρχ. 100, από 17 έως 24 δρχ. 120 
Από 25 σελίδες και πάνω η τιμή πώλησης κάθε φύλλου (8σέλιδου ή μέρους αυτού) αυξάνεται κατά 40 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλετάι με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

13.000 

β) 

» 

» 

» 

Β 

» 

23.000 

Υ) 

» 

» 

» 

Γ' 

» 

7.000 

δ) 

» 

» 

» 

Δ' 

» 

22.000 

ε) 

» 

» 

» 

Αναπτυξιακών Πράξεων 

» 

15.000 

στ) 

» 

» 

» 

Ν.Π.Δ.Δ. 

» 

7.000 

Ό 

» 

» 

» 

ΠΑΡΑΡΤΗΜΑ 

» 

4.000 

η) 

» 

» 

» 

Δελτ. Εμπ.& Βιομ. Ιδ. 

» 

7.000 

θ) 

» 

» 

» 

Αν. Ειδικού Δικαστηρίου 

» 

2.000 

0 

» 

» 

» 

Α.Ε. & Ε.Π.Ε. 

» 

50.000 

ια) Για όλα τα Τεύχη 

» 

100.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 650 

» 1.150 

» 350 

» 1.100 

» 750 

» 350 

» 200 

» 350 

» 100 

» 2.500 

» 5.000 


Πληροφορίες: τηλ. 52.48.320 
















